नोएडा: यूपी के नोएडा से एक सनसनीखेज मामला सामने आया है जहां एक मौलवी पर तीन साल की मासूम बच्ची के साथ रेप का आरोप लगा है. पुलिस ने आरोपी को गिरफ्तार कर लिया है और जांच कर रही है.

शहर के सेक्टर 39 थाना पुलिस ने तीन साल की बच्ची के साथ रेप करने के आरोप में एक मौलवी को गिरफ्तार किया है. थाना सेक्टर 39 के प्रभारी निरीक्षक उदय प्रताप सिंह ने सोमवार को बताया कि मौलवी ने अपने पड़ोस में रहने वाली 3 साल की बच्ची के साथ सोमवार की रात को रेप किया.

उन्होंने कहा कि बच्ची के परिजनों ने मामले की शिकायत थाना सेक्टर 39 में दर्ज कराई है. पुलिस ने भारतीय दंड संहिता और पॉक्सो कानून की संबंधित धाराओं में मामला दर्ज कर जांच शुरू कर दी है. थाना प्रभारी ने बताया कि आरोपी मौलवी को गिरफ्तार कर लिया गया है. आगे की औपचारिकताएं पूरी की जा रही हैं.

इससे पहले गाजियाबाद से भी एक ऐसा ही मामला सामने आया था जिसमें एक मौलवी पर 10 साल की बच्ची के साथ रेप का आरोप लगा था.